ຜູ້​ເປີດ​ເຜີຍ ກ່ຽວ​ກັບ ການ​ກະ​ທ​ຳ​ຜິດ​ກົດ​ໝາຍ ບອກ​ສະ​ມາ​ຊິກ​ສະ​ພາ​ສູງ ກ່ຽວ​ກັບ ຄວາມ​ບົກ​ຜ່ອງ​ດ້ານ​ຄວາມ​ປອດ​ໄພ​ຂອງ​ບໍ​ລິ​ສັດ Twitter
ທ່ານ ແຊັດ​ໂກ ໄດ້​ກ່າວ​ຕໍ່​ບັນ​ດາ​ສະ​ມາ​ຊິກ​ສະ​ພາ​ສູງວ່າ “ມັນ​ມີ​ວັດ​ທະ​ນະ​ທຳ ກ່ຽວ​ກັບ ການ​ບໍ່​ລາຍ​ງານ​ຜົນ​ງານ​ທີ່ບໍ່​ດີ, ມີ​ແຕ່​ລາຍ​ງານ​ຜົນ​ງານ​ທີ່​ດີ” 
ບັນດາສະມາຊິກສະພາສູງ ສະຫະລັດ ໄດ້ສະແດງຄວາມເອົາໃຈໃສ່ກັບອະດີດຫົວໜ້າດ້ານຄວາມປອດໄພ ຂອງບໍລິສັດ ທວິດເຕີ ໃນລະຫວ່າງການໃຫ້ການເມື່ອວັນອັງຄານວານນີ້ ໃນຂະນະທີ່ທ່ານໄດ້ອະທິບາຍບັນຫາທີ່ຮ້າຍແຮງ ກ່ຽວກັບ ເວັບໄຊ້ສື່ສັງຄົມ ທີ່ມີອິດທິພົນສູງນັ້ນ ທ່ານ ປີເຕີ “ມັດຈ໌” ແຊັດໂກ (Peiter “Mudge” Zatko) ໄດ້ກ່າວໃນການໃຫ້ປາກຄຳຕໍ່ຄະນະກຳມະການຕຸລາການສະພາສູງວ່າ “ມັນບໍ່ສຳຄັນວ່າ ແມ່ນໃຜມີກະແຈຖ້ າເຈົ້າບໍ່ມີລັອກໃສ່ປະຕູ ແລະຄວາມສ່ຽງປະເພດນີ້ ແມ່ນບໍ່ໄດ້ຢູ່ໃນບົດຄັດຫຍໍ້ ມັນບໍ່ໄດ້ໄກຈາກຄວາມຈິງທີ່ຈະເວົ້າວ່າພະນັກງານໃນບໍລິສັດ ອາດໄດ້ເຂົ້າຄວບຄຸມບັນຊີ ຂອງສະມາຊິກສະພາສູງທຸກຄົນຢູ່ໃນຫ້ອງນີ້ ” ທ່ານໄດ້ກ່າວວ່າ “ຍ້ອນອັນຕະລາຍທີ່ມີແທ້ຕໍ່ຜູ້ໃຊ້ ແລະ ຄວາມປອດໄພແຫ່ງຊາດນັ້ນ, ຂ້າພະເຈົ້າໄດ້ພິຈາລະນາວ່າມັນມີຄວາມຈຳເປັນທີ່ຈະຖືມັນເປັນຄວາມສ່ຽງສ່ວນຕົວ ແລະ ອາຊີບຕໍ່ຂ້າພະເຈົ້າເອງ ແລະ ຕໍ່ຄອບຄົວຂອງຂ້າພະເຈົ້າໃນການກາຍເປັນຜູ້ເປີດເຜີຍການກະທຳທີ່ຜິດກົດໝາຍ ” ທ່ານ ແຊັດໂກ, ຜູ້ທີ່ໄດ້ທຳການເປີດເຜີຍຫຼາຍຄັ້ງກ່ອນໜ້ານີ້ໃນການຕຳນິຍາວ 84 ໜ້າຕໍ່ຄະນະກຳມາທິການດ້ານຄວາມປອດໄພ ແລະ ການແລກປ່ຽນ ແລະ ອົງການອອກກົດລະບຽບຂອງລັດຖະບານ ສະຫະລັດ ອື່ນໆນັ້ນ, ໄດ້ກ່າວວ່າສິ່ງຈູງໃຈຜູ້ບໍລິຫານໄດ້ບັງຄັບໃຫ້ບັນດາຜູ້ບໍລິຫານໃຫຍ່ບໍລິສັດ ທວິດເຕີ ໃຫ້ບູລິມະສິດລາຍໄດ້ຫຼາຍກວ່າຄວາມປອດໄພ ທ່ານ ແຊັດໂກ ໄດ້ກ່າວຕໍ່ບັນດາສະມາຊິກສະພາສູງວ່າ “ມັນມີວັດທະນະທຳ ກ່ຽວກັບ ການບໍ່ລາຍງານຜົນງານທີ່ບໍ່ດີ, ມີແຕ່ລາຍງານຜົນງານທີ່ດີ ” ປະທານຄະນະກຳມະການຕຸລາການສະພາສູງທ່ານ ດິກ ເດີບິນ, ສັງກັດພັກເດໂມແຄຣັດ, ໄດ້ກ່າວຢ້ຳວ່າອີງຕາມທ່ານ ແຊັດໂກ ນັ້ນ, “ປະຕູເຂົ້າສູ່ຫ້ອງທີ່ວ່ານັ້ນ ແມ່ນໄດ້ເປີດກວ້າງ ແລະ ຫ້ອງທີ່ວ່ານັ້ນນັ້ນປະກອບມີຂໍ້ມູນ ກ່ຽວກັບ ເຈົ້າຫຼາຍກວ່ານີ້ ທີ່ເຈົ້າຈະສາມາດຈິນຕະນາການໄດ້ອີກ ” ສະມາຊິກສະພາສູງຫຼາຍທ່ານ, ທັງຈາກພັກເດໂມແຄຣັດ ແລະພັກຣີພັບບລີກັນ, ໄດ້ສະແດງຄວາມເປັນຫ່ວງວ່າ ຄວາມສ່ຽງຂອງບໍລິສັດ ທວິດເຕີ ອາດປະກອບມີໄພຂົ່ມຂູ່ດ້ານຄວາມປອດໄພແຫ່ງຊາດ